**Szakképző iskola osztályozó vizsga követelmény angol nyelvből**

9. évfolyam:

The English Hub 1A

A tanuló megérti a személyére, családjára, közvetlen és tágabb környezetére vonatkozó gyakran használt, egyszerű szavakat és szókapcsolatokat, ha lassan és tagoltan beszélnek hozzá. Megérti a nagyon egyszerű mondatokat, pl. hirdetésekben, plakátokon vagy katalógusokban az ismert nevek vagy szavak segítségével. Képes egyszerű kapcsolatteremtésre, ha a másik személy kész mondanivalóját kissé lassabban vagy más kifejezésekkel megismételni illetve segíti a mondanivaló megformálását. Fel tud tenni és meg tud válaszolni olyan kérdéseket, amelyek a mindennapi szükségletek kifejezésére szolgálnak. Egyszerű kifejezésekkel és mondatokkal be tud mutatkozni, be tudja mutatni közvetlen családtagjait és a lakóhelyét. Tud képeslapra rövid és egyszerű (pl. nyaralási) üdvözletet írni. Ki tudja tölteni egyszerű nyomtatványon a személyi adataira vonatkozó részeket.